google/wiki40b huggingface dataset:
Televisa Deportes Network

Televisa Deportes Network (TDN) er en meksikansk sportskanal på fjernsyn, radio og internett. Den eies av Televisa og hadde sin første sending 22. juli 2009. Fjernsynskanalen kan tas inn på kabelnett i Mexico og Mellom-Amerika. Den viser blant annet fotballkamper fra de meksikanske, spanske, italienske og franske toppdivisjonene. Den er også blant de eneste kanalene i Amerika som sender håndball.
Pepys Library

Pepys Library ved Magdalene College i Cambridge er det personlige biblioteket samlet av Samuel Pepys som han donerte til kollegiet ved sin død i 1703.
I det meste av sin levetid var Pepys bibliofil og pleiet med omtanke sin store samling av bøker, manuskripter og trykk. Ved hans død var det over tre tusen bøker, inkludert Pepys dagbok, alt nøye katalogisert og indeksert, en av 1600-tallets viktigste private bibliotek.
Pepys ga nøyaktige instruksjoner i sitt testamente for bevaringen av boksamlingen og da hans nevø og arving, John Jackson døde i 1723, ble biblioteket i sin helhet overført til Magdalene. Donasjonen inkluderte alle de originale bokhyllene og hans utførlige anvisninger at plassering av bøkene: «...nøye vurderes og, hvor det ansees nødvendig, skjønnsomt tilpasses». Ved betingelsene for donasjonen skal ingen av bøkene selges, og ingen ytterligere bøker tilføyes samlingen.
Biblioteket er plassert i andre etasje i Pepysbygningen, de om lag 3 000 bøkene er bevart i Pepys egne bokhyller og organisert etter størrelse slik han katalogiserte de.
Minos

Minos (gresk: Μίνως, Minōs) er i gresk mytologi en konge av Kreta, sønn av Zevs og Europa. 
Minos forbindes med ulike fortellinger, som trolig varierte fra sted til sted. Noen fortellinger gir et positivt bilde av ham og sier han var både vis og dyktig som konge. Mer kjent er imidlertid beretningene som gir et langt dårligere inntrykk. Hvert niende år tvang han kong Aigevs av Athen til å velge ut syv menn og syv kvinner som måtte dra til Daidalos' oppfinnelse, labyrinten, for å bli ofret til Minotauros, et uhyre som var halvt menneske og halvt okse. Det var dette som la grunnlaget for sagnet om Thesevs, som kjempet med og drepte uhyret. Minos sperret deretter Daidalos og Ikaros inne i labyrinten. Etter sin død ble Minos dommer for de døde i underverden, Hades. Den minoiske sivilisasjon på Kreta har blitt oppkalt etter ham av den britiske arkeologen Arthur Evans. 
Med sin hustru Pasifaë (av andre kalt Kreta) er han far til Ariadne, Androgeos, Deukalion, Fedra, Glaukos, Katreus, Akakallis og Xenodike. Med nymfen Pareia fikk han fire sønner, Eurymedon, Nefalion, Kryses og Filolaos, som ble drept av Herakles i hevn for de to sistes kamerater; og med Dexithea, en av telkinerne (de mytiske opprinnelige beboerne av Rhodos) fikk han sønnen Euxanthios. Med Androgeneia av Festos på Kreta fikk han Asterion som ledet soldatene fra Kreta i krigen mellom Dionysos og indere. Andre barn tilskrevet til ham er Euryale, muligens mor til Orion med havguden Poseidon, og Pholegander, eponym for øya Folegandros nord for Kreta.
Sammen med sine brødre Rhadamantys og Sarpedon ble Minos oppfostret av kong Asterion av Kreta. Da Asterion døde krevde Minos hans trone og forviste Sarpedon og (i henhold til noen kilder) også Rhadamantys.

Etymologi

Minos er det kretiske ordet for «konge», eller faktisk, om man tar en euhemerisk posisjon var navnet av en særskilt konge som deretter ble benyttet som en tittel (tilsvarende med navnet til Julius Cæsar). Det er et navn i minoisk Linear A som mi-nu-te som kan være beslektet til Minos. I henhold til Hubert La Marles lesning av Linear A, som dog har blitt tungt kritisert som egenrådig, kan lese mwi-nu ro-ja («Minos konge») på en tavle med Linear A-skrift. Den kongelige tittel ro-ja er funnet på flere dokumenter, inkludert en steintavle med drikkoffer fra helligdommene hvor det følger navnet til en hovedgud, Asirai (tilsvarer sanskritske Asura og avestisk Ahura. La Marle antyder at navnet mwi-nu (Minos) er forventet til å bety «asketisk» som muni på sanskrit, og denne forklaringen passer med legenden om at Minos tidvis levde i Kretas grotter. Om den kongelige etterfølgelse på minoiske Kreta foregikk i kvinnelige arverekke — fra dronningen til hennes førstefødte datter — ville dronningens ektefelle ha vært Minos, eller krigshøvding. En del forskere ser en forbindelse mellom Minos og navnene på en del andre grunnleggerkonger fra oldtiden, slike som Menes i Egypt, Mannus i Tyskland, og Manu i India, og selv med Meon/Manes av Frygia og Lydia (etter ham ble Maeonia navngitt), Misrajim i Egypt som nevnt i Første Mosebok og den kanaanittiske guddommen Baal Meon.
Kyosuke Yoshikawa

Karriere

Kyosuke Yoshikawa startet sin profesjonelle karriere i Consadole Sapporo i 2001.
Traffic Message Channel

Traffic Message Channel er en GPS som analyserer trafikkmeldinger fra en trafikkovervåkningssentral, og kan på den måten styre unna hindringer og køer som er skapt enten av bilulykker, mye trafikk, vanskelige kjøreforhold eller veiarbeid.
NRK har hatt et prøveprosjekt med TMS-RDS. Da dette benytter FM båndet, blir tjenesten lagt ned ved slukking av FM båndet.
Grenland Brass

Grenland Brass (GB) er et norsk brassband, i tredjedivisjon, fra Telemark. Korpset er tilknyttet Norges Musikkorps Forbund, og hører inn under region sør. 
Korpset ble stiftet i 1989, og holder til i industribyen Porsgrunn. Mest kjent er korpset for den årlige festivalen, Grenland International Brass Festival, som blir arrangert i Skien hver vår.
Caligulas storskip

Fiumicino skipsvrakene

Utbyggingen av den nye lufthavnen for Roma på 1950-tallet førte til at man gjenoppdaget det gamle havnestedet i Fiumicino ved Ostia som keiser Claudius bygd i år 42 e.Kr tre kilometer fra munningen av Tiberen der Ostia ligger. 
Det ble avdekket enorme fundamenter, ruiner og fem skipsvrak, betegnet som «Fiumicino 1», «Fiumicino 2», «Fiumicino 3», «Fiumicino 4» og «Fiumicino 5». Fiumicino 1 og Fiumicino 2 var store lektere på 14 m og 12 m, Fiumicino 5 var en fiskebåt, den eneste som hittil er funnet fra den romerske tiden og Fiumicino 4 var et mindre fraktfartøy med mast.
Den aktuelle lekteren som formodentlig var Caligulas berømte storskip for transport av obelisken er Fiumicino 3 som ikke er godt bevart etter at restene var utgravd av de italienske arkeologene. Bare en del av skrogets bunnseksjon med kjøl gjenstod. Alle fem skipsvrak er nå på utstilling i et museum sør for lufthavna i Fiumicino.
Havskåren

Havskåren er et skjær øst i Færder kommune. Det har et areal på i overkant av 20 000 m². Skjæret befinner seg like sør for Lille Rauer og øst for Store Rauer.
Like sørvest for Havskåren er det et skipsvrak fra 1800-tallet som har status som freda kulturminne.
Voilebekken

Etymologi

Bekken har sitt navn fra stedsnavnet Voile hvor en tidligere kunne vasse over bekken. Her kom senere bro; Voile bru, lokalt kalt «Voilebruna» Det er her fylkesvei 43 krysser i dag. Ordet voile er et dialektord som betyr vassested. Et sted hvor en kan vasse over bekken.

Bekkeløp

Voilebekken starter ved utløpet til Brastadvannet, går langs Holmenveien og krysser under fylkesvei 43 før den munner ut i Brynebekken. Deler av bekken har i dag lukket løp.
Ukrutt

Ukrutt er et musikkalbum med Bjørn Jens, utgitt i 2008.
MAB 1./507 Husøya

MAB 1./507 Husøya eller MKB 1/507 Husöen, var et tysk marinekystfort på Husøya i øygruppen Tarva i Bjugn kommune på kysten av Sør-Trøndelag. Fortet var underlagt artillerigruppe Örlandet og var utrustet med 3 stk 28 cm SKL/45 kanoner med en rekkevidde på nesten 35 km. Batteriet var opprinnelig oppsatt på kysten av Østersjøen under navnet MKB Goeben, men ble i mars 1941 flyttet til Husøya. Selve fortet hadde vært under bygging siden sommeren 1940.
I løpet av andre verdenskrig var det over 2000 tyske soldater stasjonert på den lille øya i tillegg til et stort antall krigsfanger som sto for byggingen av mye av fortet.
Etter krigens slutt tok det norske kystartilleriet over fortet og det var en stund planlagt at Husøya kystfort skulle inngå i kystartilleriets faste oppsetting. Etter en ulykke under prøveskyting ved kanon 3 der kanonen ble sprengt i fillebiter 21. november 1945, ble de videre planene for Husøya som kystfort i det norske kystartilleriet skrinlagt. Sprengningsulykken kostet de to norske soldatene, fenrik Sigurd A. K. Røssevold og våpensmed Junge livet. I tillegg mistet seks tyske soldater livet, inkludert overløytnant Heitmann. Tre ble hardt skadet.
I dag er fremdeles de de tyske etterlatenskapene svært synlige i terrenget med en rekke større og mindre bunkere, kanonstillinger og brakkegrunnmurer.
Shōnen

Shōnen er en betengelse på japansk manga, hvor målgruppen er unge gutter. Oftest innebærer dette action-helter og action-fylte fortellinger som ofte inneholder en god del blod. Målgruppen er tenåringer mellom 13 og 19 år.
Fortuna Hjørring

Historie

I 1966 ble flere fotballenker av Hjørring AIK Frems fotballspillere, med på å danne en interessegruppe, Frems Venner. Bordtennis og håndball ble fort introdusert, og i 1970 ble det dannet et fotballag. To år senere ble laget med i den jyske divisjonsserien, og de rykket opp allerede ved første forsøk. Derfra gikk det kort tid før de var i den øverste divisjonen, som var todelt. Hjørring har siden opprykket i 1974 vært i den øverste divisjonen i Danmark. I1977, etter at Hjørring AIK Frem måtte flytte til et annet sted i Hjørring grunnet plassmangel, forble Frems venner i det gamle klubbhuset, og skiftet samtidig navn til Fortuna Hjørring.
Hjørring gjorde ikke stort av seg før de på 90-tallet befestet seg som et topplag. De vant sitt første mesterskap i 1994, og deretter vant de i 1995 og 1996. De to siste årene vant Hjørring også cupen og det Nordiske Mesterskap. Også i 1998/99-sesongen vant Fortuna Hjørring serien, i 2000-2002 vant de cupen, og i 2001/02-sesongen vant de serien. Samme år ble laget, sammen med Brøndby, OB og Skovbakken valgt til de første kraftcenterklubber, det vil si satsingsområde for kvinnefotball.
Fortuna Hjørrings største bedrift er nok likevel finalen i Mesterligaen i fotball for kvinner i 2002/03-sesongen. På veien til finalen slo Fortuna Hjørring 2006/07-sesongens mesterligavinnere Arsenal LFC med komfortable 8-2 sammenlagt. I finalen ble imidlertid tapet stygt, sammenlagt tapte Fortuna Hjørring 7-1 mot Umeå IK. 
Sesongen markerte også en ny æra. Brøndby dominerte sterkt i serien, og vant den sesongen, og de fem på følgende sesonger. Fortuna Hjørring, som i to år (2003-2005) hadde Eli Landsem som trener, lyktes ikke å vinne serien igjen før i 2008/09-sesongen, da Brøndby mistet sin stjernespiller Maiken Pape til norske Stabæk. Som resultat av seieren i cupen, kvalifiserte Fortuna Hjørring seg til Mesterligaen igjen. I Mesterligaen ble Fortuna Hjørring automatisk kvalifisert til sekstendelsfinalen, der de møtte det italienske storlaget A.S.D. CF Bardolino, som året før hadde slått ut Brøndby og kommet seg til semifinalen. Fortuna Hjørring vant kontrollert med tilsammen 5–2 over to kamper, og møtte deretter Olympique lyonnais. Lyon vant 1–0 hjemme og 5–0 borte. Imidlertid hadde laget brukt to spillere, Christine Colombo Nilsen og Isabell Herlovsen, som ikke var godkjent av UEFA i den siste kamoen. Dermed ble det siste resultatet forandret til 3–0 til Fortuna Hjørring, som dermed gikk videre til kvartfinalen med 3–1 sammenlagt. Imidlertid omgjorde UEFA avgjørelsen, og resultatet ble gjenopprettet. Dermed er Fortuna Hjørring igjen ute av Mesterligaen.
Lerbæk

Lerbæk er en herregård i Hover Sogn, Tørrild Herred, Vejle kommune i Danmark. Den ligger fem km. nord for Vejle ved landeveien til Jelling.
Godset var i væbneren Niels Stangebergs besittelse fra 1434. Dagens hovedbygning er oppført i 1793 og bygget om 1890–1891.
Lerbæk Gods er på 468 hektar. Frem til 1806 hørte Hover kirke til herregården.
På Lerbæk mark avholdt Frederik VII den 18. september 1848 revy over de hjemvendte soldatene fra hæren. 
Lerbæk ble fredet i 1985.
Vinjerock

Vinjerock er en rockefestival som arrangeres på Eidsbugarden i Jotunheimen, 1060 meter over havet. Festivalen er landets største musikkfestival over tregrensa.
Vinjerock er oppkalt etter den norske dikteren og journalisten Aasmund Olavsson Vinje, som bygde den første hytta på Eidsbugarden i 1868. Vinje var også mannen som gav Jotunheimen sitt nåværende navn.

Historie

Festivalen ble arrangert for første gang i august 2006, med artister som DumDum Boys, Thomas Dybdahl, Minor Majority og Ken Hensley på scenen. Vinjerock ble det året kåret til årets norske rockefestival av Norsk Rockforbund. I 2007 hadde festivalen artister som Bigbang, Sivert Høyem, Johndoe og Blood, Sweat & Tears. I 2008 hadde Vinjerock artister som Madrugada, Kaizers Orchestra og Animal Alpha som hovedartister. Festivalen hadde også innslag av folkemusikk i programmet, representert ved Valkyrien Allstars og Karl Seglem. Artister fra utlandet var også representert med artister fra Canada, Sveits og Tsjekkia. 2008 var også det første året Vinjerock kunne skilte med økonomisk overskudd. I 2009 hadde festivalen artister som Marit Larsen, Tommy Tokyo, CC Cowboys, Stein Torleif Bjella og Bo Kaspers Orkester. I 2010 ble festivalen utsolgt allerede i slutten av april.
I 2011 tok Vinjerock så festivalpause for å forbedre festivalområdet. Det var ca. 100 frivillige som var med å hjelpe til med forbedringene. I 2012 ble festivalen utsolgt bare et par timer etter at billettene var lagt ut.
Euaspa

Utseende

Ganske små til middelsstore (vingespenn ca. 25-35 millimeter) stjertvinger med en lang, tynn stjert på bakvingen. Oversiden er brun med skinnende blå midtfelt på forvingen, gjerne også oransje flekker. Vingenes underside er brun med et bredt, hvitt tverrbånd i midten, hvite ringer langs ytterkanten og en oransje øyeflekk ved bakhjørnet.

Levevis

Larvene lever på trær i eikeslekten (Quercus).

Utbredelse

Gruppen er utbredt i Øst- og Sørøst-Asia.
Sankt Augustin

Sankt Augustin er en by i Tyskland i delstaten Nordrhein-Westfalen med om lag 55 000 innbyggere. Den ligger i kretsen Rhein-Sieg. Den er oppkalt etter skytshelgenen til Steylermisjonærene, St. Augustin (354-430). De opprettet et kloster nær det nåværende sentrum i 1913. Sankt Augustin ligger om lag 8 km nordøst for Bonn og 3 km sørvest for Siegburg.
José Jadílson dos Santos Silva

Karriere

José Jadílson dos Santos Silva startet sin profesjonelle karriere i Portuguesa i 1999. Han har også spilt for Guarani, Consadole Sapporo, Fluminense, Paraná, São Paulo, Cruzeiro og Grêmio.
Flemming Povlsen

Karriere

Povlsen startet å spille fotball i den århusianske forstaden Viby, men gikk videre til toppklubben AGF Aarhus i 1984. I 1985 ble han tildelt Superligaens Årets åpenbaring. Han flyttet utenlands i 1986, da han signerte for spanske Castilla CF, reservelaget til Real Madrid. I sin tid i Castilla CF fikk han sin debut for Danmark i 5–0 seieren over Hellas i en kvalifiseringskamp til sommer-OL 1988. Etter kun ett år i Castill CF forlot han klubben til fordel for 1.FC Köln i Tyskland, hvor han spilte sammen med dansken Morten Olsen. Selv om han ikke var en stor målscorer, gjorde hans fart og innsats at han ble populær blant fansen, og han vant to sølvmedaljer, da FC Köln ble nr. to i 1988-89- og 1989-90-sesongen. Povlsen spilte ikke mer enn tre kamper for FC Köln i 1989-90 sesongen, ettersom han ble kjøpt av den nederlandske Eredivisieklubben PSV Eindhoven i 1989. Han spilte den resterende sesongen i PSV, hvor han var med på å vinne den nederlandske cupen, og ble nummer to i serien. Han flyttet tilbake til Tyskland, hvor han slo seg ned i Borussia Dortmund i 1990.
I Dortmund opplevde han sin mest suksessfulle tid som spiller, og ble raskt en favoritt blant fansen. Men under en kamp for Dortmund i april 1993, mot FC Köln, ødela han korsbandet, og var ute av spill frem til oktober samme år, da han gjorde comeback mot Wattenscheid 09. I en Cupkamp i oktober 1994 fikk han en alvorlig skade i det andre kneet, og selv om han hadde en kort opptreden i mars 1995, mot Eintracht Frankfurt, og var en del av laget som vant sesongen 1994-95, måtte Povlsen avslutte karrieren på grunn av kneskader.

Internasjonal karriere

Da Danmark vant fotball-EM 1992, var Povlsens rykte på vei oppover. Han spilte alle fem kampene for Danmark i turneringen, og scoret en gang i semi-finalen mot Nederland, etter en intens nervekamp med den nederlandske målvakten Hans van Breukelen, Povlsens tidligere lagkamerat i PSV. Han var en fast spiller for det danske landslaget fra sin debut, og frem til han la opp. Han scoret 21 mål på sine 62 internasjonale opptredener for Danmark, og spilte både under fotball-EM 1988 og fotball-EM 1992. En kneskade satte en stopper for landslagskarrieren i mars 1995.

Trenerkarriere

Etter at han la opp som spiller, ble Povlsen sportslig leder i Superligaklubben FC Aarhus i desember 2001. Ettersom klubben gikk gjennom økonomisk vanskelige tider i november 2002, tilbød Povlsen seg å gå av, noe klubben aksepterte. Han spilte fotball i lavere divisjoner i Brabrand og byttet senere til et oldboyslag i sin barndomsklubb Aarhus GF. I mars 2005 ble han en del av trenerstaben i Superligaklubben AC Horsens. I juli 2009 ble han assisterende trener i Randers FC men ga seg 6. oktober 2009, da treneren John Jensen ble sparket.
Office for Metropolitan Architecture

Office for Metropolitan Architecture (OMA) er et ledende nederlandsk arkitektkontor. OMA ble grunnlagt i Rotterdam i 1975 av Rem Koolhaas og Elia Zenghelis. I 2002 vant OMA arkitektkonkurransen om utnyttelse av tomten ved Vestbanestasjonen i Oslo.
KMail

Kryptografisk støtte

KMail støtter OpenPGP-standarden og kan automatisk kryptere, dekryptere, signere og bekrefte signaturer til e-postmeldinger og deres vedlegg via en egen eller OpenPGP/MIMEs metode å signere og kryptere. KMail er avhengig av GnuPG for denne funksjonaliteten. Som et visuelt hjelpemiddel vil KMail fargelegge verifisert e-post grønt for signaturer som det stoles på; gult for ukjente signaturer; rødt for ugyldige signaturer; og blått for krypterte meldinger.
KMail støtter også S/MIME-meldinger så vel som Chiasmus, et proprietært krypteringssystem laget av det tyske Federal Office for Information Security (BSI).

Groupware støtte

Når KMail brukes som en del av Kontact, almanakk-pakken, kan KMail fungere som en groupware-klient, og dele kontaktlister, e-post, kalender, og notater mellom brukere.
Oliver Williamson

Biografi

Williamson var student av Ronald Coase, Herbert Simon og Richard Cyert. Williamson avsluttet laveregradsutdannelsen sin ved MIT Sloan School of Management i 1955, en MBA fra Stanford University i 1960, og forsvarte doktorgraden (Ph.D.) ved Carnegie Mellon University i 1963. Han har vært professor i business administration, økonomi, og juss ved University of California, Berkeley siden 1988 og er nå Edgar F. Kaiser Professor Emeritus ved Haas School of Business.
I 1986 ble Williamson utnevnt til æresdoktor, Oeconomiae Doctorem (hc), ved Norges Handelshøyskole. I 2009 ble han sammen med Elinor Ostrom tildelt Nobels minnepris i økonomi.
Registerreim

En registerreim er en tannet reim (også kalt tannreim) som forbinder veivakselen i en firetaktsmotor med kamakselen. Reimas oppgave er å få kamakselen, som igjen åpner og lukker ventilene, til å rotere. Kamakselen skal rotere nøyaktig halvparten så fort som veivakselen, og reimhjulene er tilpasset dette.
Registerreima kan også drive f.eks. vannpumpe, oljepumpe og/eller evt. fordeleren.
I mange motorer kan det være skadelig dersom denne reima ryker, hopper over flere hakk eller blir montert feil. Grunnen til det er at motoren er konstruert slik at ventilene kan slå nedi stempelet dersom ventilen blir stående åpen når stempelet går opp.
Registereima bør skiftes med jevne mellomrom. Det kalles registerhavari dersom reima ryker. I motorer der registerhavari kan være skadelig ser man vanligvis at ventilene bøyer seg ved kontakt med stempelet, men det hender faktisk også at stemplene blir skadet.
Noen motorer har kjede- eller tannhjulsdrevet kamaksel. Disse løsningene er mer holdbare på lang sikt enn det en reim er.
Fnokk

Fnokk (latin: pappus) er hår- eller fjærformede sveveorganer, som fungerer som "fruktbærere". På toppen har fnokk en samling av lange, lette, fine hår. Nederst på fnokken henger frukten med frøet. Fnokk fungerer som frøspreder for mange plantearter i kurvplantefamilien og vendelrotfamilien. Kjente eksempler er løvetann og hestehov. Fruktene spres ved hjelp av vinden.
Båndets orden

Båndets orden (spansk: Orden de la Banda) var en ridderorden innstiftet i 1330 av kong Alfonso XI av Castilla og Leon. Den samlet ledende menn i lojalitet til kongen og til fremme av ridderlige idealer og atferd blant medlemmene. Båndets orden representerte en ny type orden, som var sekulær og knyttet til kongemakten, og ble en modell for senere fyrstelige ridderordener. I motsetning til tidligere ridderordener, som var religiøst motivert og organisert, besto Båndets orden av lekfolk. Innstiftelsen av Båndets orden representerer første gang betegnelsen orden er benyttet om et sekulært, fyrstelig brorskap.
Den tjueårige kong Alfonso innstiftet ordenen i Vitoria i Álava, samtidig som han la dette området under seg etter oppfordring fra landets ledende menn, og kort tid før han lot seg krone og slå til ridder. Kongens strev med å kontrollere de religiøse, militære ridderordenene, særlig Santiago-ordenen, kan ha medvirket til beslutningen om å grunnlegge en ny type orden, direkte under kongemaktens kontroll. De religiøse, militære ridderordenene kjempet for reconquista mot maurerne, men engasjert seg også i de iberiske rikenes indre saker og var ikke alltid sikre støttespillere for kongemakten.
Båndets orden representerte også noe nytt ved at medlemskap ikke var begrenset til de fornemste adelige. Medlemmene i ordenen var i stor grad rekruttert blant de midlere deler av adelshierarkiet. Ridderne forble lekmenn etter opptak i ordenen. Ordenen engasjerte seg i turneringer, fremhevet ridderlige idealer og krigskunst.
Båndets orden regnes som den første rent fyrstelige ridderorden og ble en modell for andre ridderordener. Den fikk følge av en rekke fyrstelige ridderordener, som Hosebåndsordenen i England (1348), Stjerneordenen i Frankrike (1351), Knuteordenen innstiftet i 1352 av Ludvig av Anjou, titulær konge av Napoli, Sverdets orden innstiftet av kongen av Kypros i 1359 og Kjedeordenen, senere kjent som Annunziataordenen, innstiftet av greve Amadeus VI av Savoia i 1364. Innstiftelsen av disse ridderordenene inspirerte senere fyrster andre steder i Europa til å gjøre det samme.
Ridderne av Båndets orden bar drakter med et påsydd bånd skrått over brystet fra skulderen ned til hoften. Ordenen har sitt navn etter dette. Fargene på våpenkjole og bånd skiftet over tid.
Ordenstegnet er også kjent i bannerform, noen ganger slik at båndet kommer ut av kjeften på to dragehoder. Dette ble benyttet som felttegn av kong Alfonso XI og av senere monarker fram til kong Karl I. Motivet forekommer også i spansk territorialheraldikk. I moderne tid ble motivet gjenopptatt av Francisco Franco, som benyttet det i sitt flagg som statssjef.
Etter en nedgangsperiode forsvant Båndets orden og den regnes som opphørt med kong Henrik IVs død i 1474.
Sør-Sudans riksvåpen

Sør-Sudans riksvåpen ble tatt i bruk i 9. juli 2011 ved landets selvstendighetserklæring. Utformingen av våpenet ble vedtatt av den autonome regjeringen i april 2011.
Riksvåpenet viser en flodørn som lener seg mot et skjold med et spyd og en spade krysset. Ørnen har utstrakte vinger og ser til siden over sin høyre skulder, og i klørne holder den en skriftrull med landets navn, samt valgspråket Justice (rettferdighet), Liberty (frihet), Prosperity (rikdom). Ørnen symboliserer visjon, styrke, utholdenhet og kongelighet. Spydet representerer folkets vilje til selvbeskyttelse. Spaden representerer folkets vilje til selvforsyning.